– Прапанаваная мною сістэма, – распавядае сутнасць ідэі Глеб, – у маштабе складаецца з трох генеральных кампанентаў. Па-першае, патрэбна прылада, якая будзе вісець у кватэры, аналізаваць канцэнтрацыю газа ў паветры і звязвацца з цэнтральным серверам. Цэнтральны сервер – другі кампанент маёй сістэмы – стаіць у МНС або гаргазе, прымае патокі дадзеных ад прылад што ў кватэрах. Калі нейкая перадае трывогу (перавышаная канцэнтрацыя газу), адначасова яна інфармуе пра дакладнае месцазнаходжанне (кватэру, пад’езд). А цэнтральны сервер падае каманды на адключэнне гэтага пад’езда ад газазабеспячэння. Трэці кампанент сістэмы – гэта прылада на вентылі газаправода, звычайнае электрычнае кіраванне кранавым абсталяваннем, у газавай прамысловасці стандартная, у прынцыпе, працэдура. Калі цэнтральны сервер падаў сігнал на адключэнне газазабеспячэння, таксама аўтаматычна перадаецца выклік у аварыйную службу гаргаза.